**ҚР Ұлттық Банкінде**

**монетарлық статистиканы қалыптастыруға**

**әдіснамалық түсіндірме**

Қазақстан Республикасының Ұлттық Банкінде (бұдан әрі ­- ҚРҰБ) монетарлық статистиканы қалыптастыру ХВҚ-ның әдіснамалық қағидаттарына (Ақша-кредит және қаржы статистикасын жасау жөніндегі нұсқаулық және анықтамалық, ХВҚ, 2016ж., 2000ж.) сәйкес жүзеге асырылады.

ҚРҰБ-ның монетарлық статистикасында қаржы ұйымдары секторының негізгі кіші секторлары қамтылады: ҚРҰБ («Орталық банк» кіші секторы), екінші деңгейдегі банктер («Басқа депозиттік корпорациялар» кіші секторы), депозиттік емес (банктік емес) қаржы ұйымдары («Басқа қаржылық корпорациялар» кіші секторы), оларға ҚРҰБ-да ақша-кредит статистикасын қалыптастыру мақсатында Даму банкі, ипотекалық компаниялар, сақтандыру (қайта сақтандыру) ұйымдары, жинақтаушы зейнетақы қорлары кіреді.

 Монетарлық статистиканы қалыптастыру үшін тиісті ұйымдардың баланстары негіз болып табылады.

Баланстық шоттары резиденттік белгісі бойынша сыртқы және ішкі активтер/міндеттемелер болып топтастырылады. Сыртқы активтер/міндеттемелер қаржы құралдары, ал ішкі активтер/міндеттемелер қаржы құралдары және экономиканың секторлары бойынша жіктеліп, ұсынылады.

ҚРҰБ-ға қаржы ұйымдарын ұсынатын баланстық деректер негізінде, бірінші кезеңде олар бойынша ай сайынғы/тоқсан сайынғы негізде секторлық баланстарды қалыптастыру жүзеге асырылады. Одан кейін секторлық баланстар негізінде ҚРҰБ, екінші деңгейдегі банктер (бұдан әрі ­- ЕДБ), депозиттік ұйымдар, басқа қаржы ұйымдары бойынша монетарлық шолулар және қаржы секторының шолуы қалыптастырылады.

Қаржылық корпорациялардың әрбір кіші секторының шолуы бухгалтерлік ұқсастық базасында құрылады, ал құрылымы қаржылық делдалдық процесінде тиісті кіші сектордың рөлін көрсетуге арналған. Шолуларда активтердің тараптары бейрезиденттерге және ішкі экономиканың әртүрлі секторына берілген кредитті көрсетеді (ауқымды мағынада).

Банк жүйесінің (ХВҚ-ның терминологиясы бойынша – депозиттік ұйымдар) шолуы және оның құрауыштары ҚРҰБ мен ЕДБ-ның шолулары ақша-кредит статистикасында қамтылады және макроэкономикалық талдау үшін деректердің белгілі бір жиынтығын білдіреді.

ҚРҰБ-ның шолуында ақша базасы қалыптастырылады және оның құрауыштары көрсетіледі. Ақша базасы ҚРҰБ міндеттемелерінің негізгі бабын білдіреді және ақша саласын талдауда және ақша-кредит саясатында маңызды рөл атқарады.

Ақша-кредит саясатын жүргізу кезінде атап айтқанда, осы депозиттік ұйымдарға ерекше назар аударылады: банк жүйесін шолу депозиттік ұйымдардың сол міндеттемелері бойынша деректерін қамтиды, олар ұлттық айқындауға сәйкес кең ақша массасын құрайды, сондай-ақ депозиттік ұйымдардың осы активтері бойынша деректер экономиканың басқа секторларына және бейрезиденттерге қатынасы бойынша талаптар (яғни кредит) болып табылады.

Осылайша, депозиттік ұйымдарды шолу негізгі және форматы кең ақша массасын және оның құрауыштарын, кредиттік агрегаттарды, депозиттік ұйымдардың шетелдік (сыртқы) активтері мен пассивтерін талдауды жеңілдетуге мүмкіндік береді.

Барлық аталған шолуларда баланстық ұқсастығы, яғни сыртқы және ішкі активтер сомасының пассивтер сомасына теңдестігі сақталады, бұл қаржы ұйымдары міндеттемелерінің бейрезиденттерге және ішкі экономиканың секторларына қатынасы бойынша тиісті талаптармен (кредитпен), сондай-ақ олардың басқа активтермен және пассивтермен байланысын қамтамасыз етеді.

 ***ҚРҰБ бойынша*** м***онетарлық шолу*** (бұдан әрі-ҚРҰБ шолуы) үш бөлімнен тұрады: сыртқы активтер, ішкі активтер және пассивтер және ҚРҰБ-ның бейрезиденттерге және экономиканың ішкі секторларына қатысы бойынша талаптары мен міндеттемелерін білдіреді.

ҚРҰБ-ның шолуын қалыптастырған кезде қаржы құралдарының стандартты жиынтығы пайдаланылады.

Таза сыртқы активтер таза (нетто) позицияны немесе ҚРҰБ-ның бейрезиденттерге қатысты талаптары мен міндеттемелерін білдіреді.

Таза сыртқы активтер:

- жалпы халықаралық активтерді және еркін айналыстағы валютадағы (ЕАВ) сыртқы міндеттемелер арасындағы айырма ретінде есептелетін таза халықаралық резервтерді;

- ҚР Ұлттық қорының активтерін;

- басқа да таза сыртқы активтерді (басқа сыртқы активтер мен міндеттемелер) арасындағы айырманы қамтиды.

Жалпы халықаралық активтер ЕАВ-ғы қаржы құралдары бойынша берілген: монетарлық алтын және СДР, қолма-қол шетел валютасы, депозиттер, кредиттер, бағалы қағаздар (акциялардан басқа), қаржы деривативтері. Олар сол сияқты сыртқы басқарудағы активтерді және ЕАВ-ғы бейрезиденттерден алынатын басқа шоттарды (нетто) қамтиды.

ҚРҰБ бойынша монетарлық статистиканы жасаған кезде сыртқы басқарудағы активтер бухгалтерлік есеп бөлімшесі ұсынған есепке сәйкес, яғни алдыңғы кезеңінің деректері бойынша есепке алынады, өйткені сыртқы басқарушылар ұсынатын есепті кезең үшін олар бойынша нақтыланған (аудиттелген) деректер есепті айдан кейінгі айдың 20-25-нен ертерек емес қолжетімді болады, ал ҚРҰБ-ның шолуын қалыптастыру және тарату есепті кезеңнен кейінгі айдың бірінші жұмыс аптасы ішінде жүргізіледі.

Осыған байланысты, сондай-ақ ХВҚ-ның нақтыланған деректерді алу не әдіснаманы өзгерту кезінде деректерді қайта қарау қажеттілігі туралы ұсынымына сәйкес, есепті кезеңнің соңына сыртқы басқарудағы активтер бойынша есепті айдың басында жария етілген алдын ала деректерді қайта есептеу және түзетулер жүргізіледі. Нақтыланған деректер ҚРҰБ-ның интернет-ресурсында есепті айдан кейінгі айдың соңғы жұмыс күні жарияланады.

Мыналар:

 - Орталық Үкіметке таза талаптар;

 - ЕДБ-ге талаптар (ҚРҰБ-ның ноттары бойынша міндеттемелерді есептемегенде);

 - банктік емес қаржы ұйымдарына талаптар;

 - қалған экономикаға талаптар (қаржылық емес мемлекеттік және мемлекеттік емес ұйымдар мен үй шаруашылықтарына);

 - басқа таза ішкі активтер (басқа міндеттемелер мен капиталдың шоттарын есептемегенде, басқа да қаржылық және қаржылық емес активтер) ішкі активтерді құрайды.

Пассивтер *ақша базасына кірмейтін резервтегі ақша мен басқа міндеттемелерді* қамтиды.

Резервтік ақшаға (ақша базасы) ҚРҰБ-ның кассасындағы қолма-қол ақшаны қоспағанда, ҚРҰБ-ның айналымға шығарған қолма-қол ақшаны, ҚРҰБ-тағы ЕДБ-нің аударылатын және басқа депозиттері, банктік емес қаржы ұйымдарының аударылатын депозиттері және қаржылық емес ұйымдардың теңгемен ағымдағы шоттары кіреді.

Басқа міндеттемелерге қаржылық емес ұйымдардың шетел валютасындағы ағымдағы шоттары мен басқа да депозиттері, таратылу барысындағы банктік емес қаржылық ұйымдар мен ЕДБ-ның депозиттері, резиденттердегі (ЕДБ мен орталық үкіметтен басқа) ҚРҰБ ноттары, қаржы деривативтері бойынша кредиттер (РЕПО операциялары), міндеттемелер қосылған.

Аударылатын депозиттер – бұл: 1) кез-келген сәтте айыппұлдарсыз және шектеулерсіз номинал бойынша ақшаға аударуға болатын; 2) чек, тратталар немесе жиро-тапсырмалар көмегімен еркін аударылатын; 3) төлемдерді жүзеге асыру үшін кеңінен қолданылатын барлық депозиттер. Оларға ЕДБ корреспонденттік шоттары, кәсіпорындар мен ұйымдардың ағымдағы, есептік шоттары жатады, шығарылған электрондық ақша.
 Басқа депозиттерге негізінен белгілі бір уақыт кезеңі өткеннен кейін ғана шешілетін немесе операцияларда қолдануға қолайсыз жасайтын әртүрлі шектеулері болатын және негізінен жинақтау тетігіне қойылатын талаптарға жауап беретін жинақ және мерзімді депозиттер жатады. Бұдан басқа, басқа депозиттерге шетел валютасында көрсетілген аударылмайтын депозиттер де қосылады.

***Екінші деңгейдегі банктер бойынша монетарлық шолу*** (бұдан әрі –ЕДБ шолуы) ЕДБ баланстық шоттарының негізінде құралады және олардың талаптарын және ішкі экономиканың басқа секторлары мен бейрезиденттерге қатысты міндеттемелерін қамтиды.

ЕДБ-нің шолуына мыналар кіреді:

- таза сыртқы активтер (ЕКВ-мен таза сыртқы активтер және БВТ-мен басқа да таза сыртқы активтер);

- ішкі активтер (ЕДБ резервтері, ҚРҰБ-ға қойылатын басқа да талаптар, Орталық үкіметке таза және жалпы негізде қойылатын талаптар, өңірлік және жергілікті басқару органдарына қойылатын талаптар, банктік емес қаржы ұйымдарына, мемлекеттік және мемлекеттік емес қаржылық емес ұйымдарға, үй шаруашылығына қызмет көрсететін коммерциялық емес мекемелерге, үй шаруашылықтарына қойылатын талаптар, басқа да таза активтер);

- пассивтер (берілетін және басқа депозиттер, бағалы қағаздар, кредиттер, қаржы деривативтері, ақы төлеуге басқа да шоттар).

 ***Банк жүйесіне монетарлық шолу*** (бұдан әрі– банк жүйесіне шолу*)****,*** депозитарлық ұйымдардың шоғырланған шолуы болып табылады.

Банк жүйесіне шолу ҚРҰБ және ЕДБ шолуларына позицияларын біріктіру және шоғырландыру нәтижесінде қалыптасады және бейрезиденттерге және орталық үкімет бірлігін қоспағанда, ақша ұстаушылар – ішкі экономика секторларына қатысты жалпы алғанда банк жүйесіне қойылатын талаптарды/міндеттемелерді көрсетеді.

Бұл шолуда банк жүйесінің міндеттемелері *ұлттық айқындамадағы кең ақша массасын* (М3 ақша агрегаты) құрайды.

Басқаша түрде, банк жүйесін шолуға таза сыртқы активтер, ішкі активтер мен пассивтер, сондай-ақ шоғырланған түзетулер кіреді.

Шолулардағы шоғырланған түзетулер осы шағын сектордың басқа институционалдық бірліктеріне қатысы бойынша талаптарды осындай институционалдық бірліктер алдындағы міндеттемелерден шегеру арқылы жүргізілетін осы шағын сектордың басқа институционалдық қатысы бойынша талаптар мен міндеттемелерді өзара ескеру нәтижелері болып табылады.

Банк жүйесінің пассивтері айналыстағы қолма-қол ақшаны және орталық үкіметтен және бейрезиденттерден басқа, экономиканың секторлары/кіші секторлары бойынша бөле отырып, ақша ұстаушы басқа секторлардың банк жүйесіндегі барлық депозиттерді қамтиды.

***Басқа қаржы ұйымдарына шолу*** қазіргі уақытта ипотекалық компаниялардың, Даму Банкінің, сақтандыру (қайта сақтандыру) ұйымдарының және Бірыңғай жинақтаушы зейнетақы қорының балансындағы негізінде жасалады.

Шолудың сыртқы активтері қаржы құралдары бойынша, ішкі – экономика құралдары мен секторлары бойынша бөлінеді.

ҚРҰБ, ЕДБ және банк жүйесінің шолуларында пайдаланылатын қаржы құралдарының стандартты жиынтығынан басқа, осы шолуда пассивтер жағында басқа қаржы ұйымдары міндеттемелерінің елеулі үлесін құрайтын сақтандыру техникалық резервтері жеке көрсетіледі. Олар өмірді сақтандыру резервтеріндегі үй шаруашылығы қаражатының таза құнын және зейнетақы қорларындағы үй шаруашылығы қаражатының таза құнын, сондай-ақ сақтандыру сыйлықақыларының алдын ала жарналарын және реттелмеген шығындарды өтеуге арналған резервтерді қамтиды.

***Қаржы секторына шолу*** банк жүйесі жөніндегі шолумен және басқа қаржы ұйымдары шолуының позицияларын шоғырландыру негізінде жасалады, яғни ҚРҰБ, ЕДБ және басқа қаржы ұйымдарының баланс шоттарын қамтиды. Осылайша, бұл шолу *жалпы алғанда* (осы кезде қамтылатын) *қаржылық корпорациялар секторының* экономиканың басқа секторларына және бейрезиденттерге қатысты талаптары мен міндеттемелеріне талдау жүргізуге мүмкіндік береді.

2016 жылдан бастап басқа қаржы ұйымдарының шолуы мен қаржы секторының шолуы басқа қаржы ұйымдарынан есептілікті жинау тоқсан сайынғы негізде жүзеге асырылуына байланысты тоқсан сайынғы негізде жарияланады.

***«Ақша базасы және кең ақша массасының агрегаттары» кестесі***

Кестеде ақша базасының, тар ақша базасының, резервтік депозиттердің көрсеткіштері және банк жүйесінің қаржылық міндеттемелері құрауыштарының өтімділік дәрежесі бойынша ақша агрегаттары – М0-дан М3-ке дейін қамтылады. Ұлттық айқындауда ең кең ақша агрегаты М3 – кең ақша массасы болады.

2016 жылғы ақша-кредит және қаржы статистикасы жөніндегі
ХВҚ-тың жаңартылған нұсқаулығында берілген анықтама бойынша ақша массасы *экономикада айырбастау құралы ретінде кеңінен қолданылатын және қысқа мерзімде олардың толық немесе толыққа жуық номиналдық құны бойынша айырбастау құралына айналдыруға болатын секторлар – ақша ұстаушылардың барлық өтімді қаржы құралдары* дегенді білдіреді.

ҚРҰБ-та ақша массасы ҚРҰБ мен ЕДБ баланстарының шоттарын шоғырландыру негізінде есептеледі және айналыстағы қолма-қол ақшадан, резидент банктік емес заңды тұлғалардың депозиттерінен және депозиттік ұйымдардағы резидент үй шаруашылықтарынан тұрады.

Тар ақша базасы – банк жүйесіндегі өтімділікке ықпал ету бойынша ҚРҰБ жүргізетін талдаулар үшін енгізілген есептік көрсеткіш. Ол ЕДБ мен ҚРҰБ-тың басқа депозиттерін шегергендегі ақша базасының шамасына тең.

Төменде *ақша агрегаттарының құрылымы* келтірілген:

1. М0 (айналыстағы, яғни банк жүйесінен тыс қолма-қол ақша);

2. М1, М0-ге тең + банктік емес заңды тұлғалардың және үй шаруашылықтарының теңгемен аударатын депозиттері;

3. М2, М1-ге тең + банктік емес заңды тұлғалардың және үй шаруашылықтарының шетел валютасымен аударатын депозиттері + осы бірліктердің теңгедегі басқа депозиттері;

4. М3 (кең ақша массасы), М2-ге тең + банктік емес заңды тұлғалардың және үй шаруашылықтарының шетел валютасындағы басқа депозиттері.